Diari Oficial de la Generalitat Valenciana


Sumari del DOGV 3814, del 14-08-2000 (2000/6704)

DECRET 114/2000, de 25 de juliol, del Govern Valencià, pel qual s'accepta l'herència realitzada pel senyor Francisco Granell Domingo, per la qual es declara hereva dels seus béns la residència de la tercera edat de Burriana, dependent de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6704


Data del document
:   25-07-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * cultura regional
    * herència

DECRET 114/2000, de 25 de juliol, del Govern Valencià, pel qual s'accepta l'herència realitzada pel senyor Francisco Granell Domingo, per la qual es declara hereva dels seus béns la residència de la tercera edat de Burriana, dependent de la Generalitat Valenciana. [2000/X6704]
  
S'ha tramitat l'expedient escaient per a procedir a l'acceptació de l'herència del senyor Francisco Granell Domingo, a favor de la residència de la tercera edat de Burriana ?actualment dependent de la Conselleria de Benestar Social- consistent en els béns del causant, que es valoren en la quantitat de dos milions dues-centes setanta-tres mil quatre-centes vuitanta-sis pessetes (2.273.486 PTA), quantitat de la qual caldrà sostraure, si és el cas, les 500.000 pessetes que llegà a un nebot.
  
De conformitat amb el que preceptua l'article 20 de la Llei 3/1986, de 24 d'octubre, de Patrimoni de la Generalitat Valenciana, la Generalitat podrà adquirir béns i drets pels títols reconeguts per l'ordenament jurídic.
  
L'acceptació d'herències, llegats i donacions a favor de la Generalitat Valenciana correspon al Govern Valencià, que la exercirà, mitjançant decret, a proposta de l'actual Conselleria d'Economia, Hisenda i Ocupació, encara que el testador o donant haja assenyalat com a beneficiari a algun altre òrgan de la Generalitat. L'acceptació d'herències s'entendrà feta sempre a benefici d'inventari.
  
Per això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 25 de juliol de 2000,
  
DECRETE
  
Article únic
  
Acceptar l'herència realitzada pel senyor Francisco Granell Domingo, per la qual es declara hereva única i universal de tots els seus béns, drets i accions la residència de la tercera edat de Burriana, actualment dependent de la Conselleria de Benestar Social, en agraïment a les atencions dispensades al testador per aquesta entitat, i amb l'obligació de destinar el que en reben a l'adquisició per la direcció del centre esmentat de la maquinària, aparells i altres elements que es consideren necessaris per a un millor equipament de la infermeria del centre.
  
L'herència esmentada s'accepta a benefici d'inventari.
  
DISPOSICIÓ FINAL
  
Es faculta a la Conselleria de Benestar Social per a la realització de tots els tràmits necessaris per dur a terme el present decret.
  
València, 25 de juliol de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,